ພວກຫຸ່ນຍົນກວດທາງ ໄດ້ຖືກຍົກລະດັບ ເພື່ອໃຫ້ໄປຕໍ່ສູ້ຕ້ານ ໄວຣັສໂຄໂຣນາ ແທນມະນຸດ
ຕາມທີ່ຮູ້ຈັກກັນຢູ່ໃນຈີນ ຄື “ຫອຍຂາວນ້ອຍ ຫຼື Little White Snail” ພວກລົດຍົນນີ້ ຈະຢູ່ໃນສວນສາທາລະນະ ແລະສະຖານທີ່ສາທາລະນະຕ່າງໆ ຊຶ່ງເປັນພາບທີ່ເຮັດໃຫ້ມີຄວາມຍິນດີ.
ກ່ອນໜ້າການລະບາດຂອງໄວຣັສໂຄໂຣນາ ບໍລິສັດເທັກໂນໂລຈີໃນປັກກິ່ງ ໄດ້ຫາທາງ ທີ່ຈະນຳເອົາລົດຍົນຂັບດ້ວຍຕົວມັນເອງ ມາປະສົມປະສານເຂົ້າໃນຊີວິດການເປັນຢູ່ ໃນແຕ່ລະວັນຂອງຊາວຈີນ ພວກເຂົາເຈົ້າໄດ້ຜະລິດພວກຫຸ່ນຍົນ ຂະໜາດນ້ອຍທີ່ ກວດທາງຍ່າງ ແລະສົ່ງຂອງ ແຕ່ມາເຖິງເວລານີ້ ໄດ້ມີຄວາມຕ້ອງການ ທີ່ຈະຍົກລະດັບ ເທັກໂນໂລຈີນີ້ ໃຫ້ເປັນລຸ້ນໃໝ່ ເພື່ອຈະປ່ຽນແທນພວກຄົນງານ ຜູ້ທີ່ຕ້ອງຢູ່ພາຍໃນ ເຮືອນ ໂດຍຫວັງວ່າ ມັນຈະຊ່ອຍຄວບຄຸມໄວຣັສດັ່ງກ່າວໄດ້ ແມັຕ ດິບໂບ ສົ່ງລາຍງານ ມາໃຫ້ວີໂອເອ ຊຶ່ງໄຊຈະເລີນສຸກ ຈະນຳລາຍລະອຽດມາສະເໜີທ່ານ ໃນອັນດັບຕໍ່ໄປ ເມື່ອຕອນໄປຢ້ຽມຢາມສະຫະລັດຄັ້ງທຳອິດ ໃນປີ 2019 ຍານພາຫະນະກວດທາງຂັບ ເຄື່ອນ ອັດໂຕໂນມັດ ມີຄວາມຫວັງສູງ ທີ່ຈະເຮັດວຽກໄດ້ຢ່າງປອດໄພ ທ່ານ ຊູຫາວ ຫົວ ຮອງປະທານ ບໍລິສັດ IDRIVERPLUS ກ່າວວ່າ “ຍ້ອນເທັກໂນໂລຈີ ຂັບໂດຍອັດໂຕໂນມັດ ທີ່ເປັນເທັກໂນໂລຈີໃໝ່ ມັນແມ່ນເລື້ອງກ່ຽວກັບຄວາມປອດໄພ ” ທ່ານຊູຫົວ ກ່າວຕໍ່ໄປວ່າ “ໃນຂະໜາດນີ້ ເຈົ້າຈະບໍ່ເຫັນ ຫລ່ຽມແຫລມເລີຍ ສະນັ້ນຄົນ ທົ່ວໄປອາດຮັບເອົາມັນໄດ້ງ່າຍຂຶ້ນ ” ຕາມທີ່ຮູ້ຈັກກັນຢູ່ໃນຈີນ ຄື “ຫອຍຂາວນ້ອຍ ຫຼື Little White Snail” ພວກລົດຍົນນີ້ ຈະຢູ່ໃນສວນສາທາລະນະແລະສະຖານທີ່ສາທາລະນະຕ່າງໆ ຊຶ່ງເປັນພາບທີ່ເຮັດໃຫ້ ມີຄວາມຍິນດີ ແຕ່ຫຼັງຈາກໄວຣັສໂຄໂຣນາໄດ້ແຜ່ລະບາດໄປໃນເມືອງວູຮານຂອງຈີນ ຫອຍຂາວນ້ອຍ ກໍໄດ້ເລີ້ມເຮັດວຽກ ທີ່ຖືວ່າອັນຕະລາຍທີ່ສຸດສຳລັບມະນຸດ ທ່ານໄມຄ໌ ເຈລລິນ ຈາກບໍລິສັດ ເວີໂລດີນ ໄລດາ ກ່າວວ່າ “ດຽວນີ້ ມັນໄດ້ຖືກສົ່ງໄປປະ ຈຳການ ຢູ່ໂຮງໝໍຫົວເຊິນສານ ໃນເມືອງວູຮານ ພ້ອມດ້ວຍໂຮງໝໍອື່ນໆອີກ 7 ແຫ່ງ ໃນຈີນ…” ທ່ານເຈລລິນ ກ່າວຕື່ມວ່າ “ແລະໄດ້ຖືກຮຽກຮ້ອງໃຫ້ມາປະຕິດບັດງານ ບໍ່ພຽງແຕ່ຊ່ອຍ ອານາໄມເທົ່ານັ້ນ ແຕ່ມັນຍັງຖືກຍົກລະດັບໃຫ້ສີດຢາຂ້າພະຍາດນຳດ້ວຍ ” ພວກເຄື່ອງກົນຈັກທັງຫຼາຍ ທີ່ແລ່ນໄປຕາມທາງໄດ້ ດ້ວຍການນຳໃຊ້ແຜນທີ່ ທີ່ໄດ້ຖືກ ໂປຣແກຣມໄວ້ ປະສົມປະສານພ້ອມກັນກັບເຄື່ອງເຊັ່ນເຊີ ໄລດາ ທີ່ບອກຕຳແໜ່ງຕົວ ຈິງຂອງພວກມັນ ດ້ວຍການສະແກນເອົາເຂດສະພາບແວດລ້ອມທີ່ກຳລັງປ່ຽນແປງຢູ່ ສະເໝີນັ້ນ ພວກຫຸ່ນຍົນຂອງບໍລິສັດ IDRIVERPLUS ຍັງໃຊ້ເພື່ອນໍາສົ່ງ ອາຫານ ແລະອຸປະກອນ ການແພດຕ່າງໆນຳດ້ວຍ ແລະສາມາດລຳລຽງແຂນຫຸ່ນຍົນອັນນີ້ ທີ່ໄດ້ຖືກອອກແບບມາ ເພື່ອໃຫ້ເອົາຕົວຢ່າງໃນຄໍ ແລະກວດລະບົບຫາຍໃຈຂອງຄົນປ່ວຍ ໃນຂະນະທີ່ໂລກພວມຕໍ່ສູ້ກັບການລະບາດຂອງໄວຣັສຢູ່ນີ້ ການຕໍ່ສູ້ເພື່ອຊ່ອຍຊີວິດ ແມ່ນໄດ້ນຳເອົາພວກຫຸ່ນຍົນເຂົ້າມາສຳພັດກັບມະນຸດຢ່າງໃກ້ຊິດຫຼາຍຂຶ້ນນັບມື້ ທີ່ບໍ່ ເຄີຍມີມາກ່ອນ ((Shuhao Huo, Vice President, IDRIVERPLUS) (Shuhao Huo, Vice President, IDRIVERPLUS) (Mike Jellen, Velodyne Lidar) (Mike Jellen, Velodyne Lidar) ເຊີນຊົມວີດີໂອ ເປັນພາສາອັງກິດ